cyanic-selkie/wikianc huggingface dataset:
KFOR
Kamper
Norske soldater var sentrale i harde kamper utenfor den serbiskdominerte byen Caglavica, syd for Pristina, i mars 2004. I kamper mot en kosovoalbansk folkemengde på cirka 10,000 ble 20 norske soldater såret i nærkamp, eller av gjenstander som ble kastet mot dem. Den norske innsatsstyrken (Norwegian Task Force) kom da den svenske, finske og irske soldater til unnsetning, og ble angrepet av folkemengden. Minst én angriper ble drept av norske soldater.
Tjenstegjørende
Luftforsvaret bidro med helikopterstyrker i KFOR i 2001, og fra 2004 til 2005.
Avslutning av oppdraget
31. august 2020 ble Norges deltakelse i KFOR avsluttet.
Etter at Norge trakk sine siste avdelinger ut i 2005, har Forsvaret stilt stabspersonell til KFORs disposisjon. Norge har fram til da bidratt med to offiserer ved KFORs hovedkvarter.
Broddløse bier
Broddløse bier (Meliponini) er en gruppe av vepser som hører til familien Apidae. De er eusosiale på samme måte som honningbier, skjønt det er visse forskjeller i måten de lever på. De har ikke noen funksjonell giftbrodd, men noen av dem skiller ut et sviende stoff fra kjertler ved mandiblene.
KFOR
Endringsskifte for internasjonale operasjoner
Deltakelsen i KFOR forsterket også en endring i norsk deltakelse i internasjonale, fredsbevarende operasjoner fra tidlig på 1990-tallet, fra tradisjonelt å ha stilt mest i FN-operasjoner, og med tyngdepunkt i Midtøsten, til å forflytte innsatsen først til Balkan, deretter til NATO.
Broddløse bier
Utseende
Små til middelsstore, tettbygde bier. Denne gruppen omfatter de minste av alle bier, noen Trigona-arter er bare 2 millimeter lange. Siden disse artene er tropiske, er de gjerne lite hårete. Hodet er forholdsvis stort med store kjever (mandibler) og nokså store fasettøyne. Beina er kraftige. Hos hunnene finnes en brodd, men denne er redusert og kan ikke brukes til å stikke med.
Levevis
Broddløse bier viser stor variasjon i sitt levevis. De bygger bol som varierer når det gjelder utseende og kompleksitet. Noen arter er viktige bestøvere av blomster. Andre arter spiser åtsel, og noen røver fra andre.
Et samfunn av broddløse bier kan omfatte fra mindre enn 100 til 80 000 arbeidere. Til tross for at de mangler giftbrodd kan de forsvare bolet godt med å bite inntrengere, særlig fordi de er så mange.
Brukt i birøkt
Broddløse bier i slektene Austroplebia, Trigona og Melipona produserer honning. I Mexico har særlig artene Melipona beechei og Melipona yucatanica blitt brukt i birøkt. Birøkt basert på disse artene var et viktig element i maya-kulturen, der biene ble betraktet som hellige og forbundet med en guddom. Dessverre produserer disse biene mindre honning enn honningbier, så denne birøkten er i ferd med å forsvinne.
Utbredelse
Disse biene omfatter mange arter som hovedsakelig hører hjemme i tropene. Mange arter som har vært gjenstand for viktige studier fins i Sør-Amerika.
Ingaí
Ingaí er en kommune i delstaten Minas Gerais i sørøstregionen av Brasil.
William, greve av Mortain
William de Mortaigne, greve av Mortain (død etter 1140) var sønn av Robert, greve av Mortain og halvbror av Vilhelm Erobreren.
Fra barndommen skal William ha vært en uforsonlig fiende av sin fetter Henrik I av England, og krevde fra ham ikke bare sin fars jarledømmer i Mortain i Manche i Normandie og Cornwall i sørlige England, mens også hans onkels jarledømme i Kent.
I 1103 krysset William de Mortaigne Den engelske kanal fra England til Normandie og gikk i åpent opprør mot den engelske kongen ved å alliere seg med hertugen av Normandie, Henriks eldre bror Robert Curthose. Resultatet var at hans engelske eiendommer ble konfiskert av kronen.
William deltok i slaget ved Tinchebray på Robert Curthoses side i 1106, og ble tatt til fange, og fratatt grevskapet Mortain. Mange av motstanderne ble frigitt, blant annet Edgar Ætheling, men en del ble plassert i fangenskap. Robert Curthose satt fengslet i England livet ut, men William de Mortaigne klarte etter mange år å flykte, og uten titler og landområder ble han munk i det engelske klosteret Bermondsey Abbey i 1140.
Knivskjell
Knivskjell (Solenidae) er en gruppe muslinger som er veldig lett å kjenne igjen på grunn av sine meget karakteristiske knivformede skall. Knivskjellene står loddrett ned i sanden, og bruker den velutviklete kraftige foten til å grave seg ned i sanden. De finnes fra nederste del i tidevannssonen og ned til 100 meters dyp. Knivskjell lever langs nesten hele norskekysten nord til Troms.
Norske arter
I 1989 ble amerikansk knivskjell funnet utenfor Grimstad. Arten har blitt introdusert til et nærliggende område, og siden spredd seg til Norge på en naturlig måte; sekundær spredning. Arten finnes fra Østfold til Aust-Agder.
Inhapim
Inhapim er en kommune i delstaten Minas Gerais i sørøstregionen av Brasil.
Objektiv
Et objektiv (engelsk: lens) er et rør med to eller flere linser som er montert på et kamera eller andre optiske apparater. Objektivets oppgave er å bryte lysstrålene som sendes mot kameraet fra motivet slik at de avtegner et bilde på en film eller en digital bildebrikke. I prinsippet er det ingen forskjell mellom et kameraobjektiv, et teleskop eller et mikroskop. Objektivet kan være fast montert til kamerahuset, eller det kan være utskiftbart. Systemkameraer kjennetegnes ved utskiftbare objektiver (oftest speilreflekskameraer, men også hybridkameraer). Til noen kameraer finnes et stort utvalg objektiver både fra kameraprodusenten selv og fra uavhengige produsenter. Kompaktkameraer og mobilkameraer har derimot fastmonterte objektiver.
Konstruksjon
Et kameraobjektiv er som regel utstyrt med en irisblender som regulerer den lysmengden som får passere. En lukker, som regulerer tiden som lyset får passere, kan enten være innebygd i objektivet eller sitte i kamerahuset. Speilreflekskameraer har lukkeren i kamerahuset, mens kompaktkameraer har lukkeren i objektivet.
Et objektiv består gjerne av flere linser. Dette er nødvendig for å korrigere optiske feil og kromatiske avvik (fargefeil). Med fire linser kan man fremstille normalobjektiver eller objektiver med moderat vidvinkel med en lysstyrke på opptil, og som gir skarpe bilder helt ut i hjørnene. 5 – 6 linseelementer gjør det mulig å øke normalobjektivenes lysstyrke til  –. Kraftig vidvinkel eller zoom krever flere linseelementer, i ekstreme tilfeller opptil 15.
Linsene er vanligvis laget av glass, sjeldnere akryl eller pleksiglass. Linser av plastmateriale har vært brukt på de billigste kameraene, og de har generelt dårligere optiske egenskaper enn glass. På den annen side har plast den fordelen at det er billigere å fremstille visse typer asfæriske linser som kan være svært vanskelige eller svært dyre å lage i glass.
Brennvidde
En innkommende lysstråle parallell med den optiske aksen, brytes i objektivet og treffer aksen i et punkt som kalles brennpunktet. Avstanden fra det optiske senteret i objektivet til brennpunktet, kalles brennvidden og benevnes ofte som f.
Bildet dannes i bildeplanet som er vinkelrett til den optiske aksen (linjen gjennom brennpunktet og det optiske senteret). Faller bildeplanet sammen med bildebrikken eller filmen, er objektet i fokus. For å sikre at bildeplanet og bildebrikken faller sammen, kan linsesystemet beveges. Det kalles å fokusere og kan gjøres manuelt eller automatisk.
Benevnes avstanden fra objektet og avstanden fra bildeplanet til det optiske senteret som henholdsvis a og b, vil følgende formel gjelde for en «tynn linse»:
Teleobjektiv
Et teleobjektiv eller en tele virker som en kikkert og kan ta nærbilder av motiver langt unna. Til gjengjeld er bildevinkelen og dybdeskarpheten liten, og skarpheten i bildet er mer følsom for rystelser i kameraet. Til lange teleobjektiver brukes derfor ofte stativ. Korte teleobjektiv for småbildeformat har en brennvidde på mellom 85 og 135 mm, mens lange teler kan gå opp til 1200 mm. De lengste teleobjektivene brukes særlig av sportsfotografer og naturfotografer.
Zoom-objektiv
Zoom-objektiver, tidligere også kalt «gummilinser», er objektiver som kan forskyves trinnløst slik at man kan ta fotografier og film som virker nærmere eller fjernere fra motivet. Zoom-objektivene er konstruert slik at linsene kan flyttes internt i objektivet, så brennvidden kan reguleres. For 35 mm film finnes det både vidvinkelzoom (f.eks. 20 – 35 mm), normalzoom (f.eks. 28 – 105 mm) og telezoom (f.eks. 90 – 300 mm). Zoom-objektiver angis også ofte med en forstørrelsesgrad, f.eks. 3×, som er forholdet mellom lengste og korteste brennvidde. Digitale kompaktkameraer har ofte et stort zoomområde, opptil 80×. Slike kameraer har svært liten bildebrikke, slik at objektivene likevel blir noenlunde håndterbare.
Digitale kompaktkameraer oppgis ofte å ha «digital zoom». Til forskjell fra optisk zoom er dette en simulert zoom som oppnås ved at et utsnitt av bildet forstørres – på bekostning av oppløsningen. Den samme effekten kan oppnås ved å forstørre et utsnitt av et digitalfoto i et bilderedigeringsprogram.
Lysstyrke
Den største blenderåpningen et objektiv kan ha, kalles objektivets lysstyrke. Lysstyrken angis som en brøk, der telleren angir objektivets brennvidde og skrives «f» eller «1», og nevneren er tallet som fremkommer ved å dividere objektivets brennvidde med diameteren på den største optiske blenderåpningen.
For eksempel, hvis objektivets brennvidde er 28 mm og diameteren på blenderåpningen er 10 mm, så blir tallet i nevneren 28/10 = 2,8. Et objektiv der største blenderåpning er brennvidden dividert på 2,8 angis som 1:2,8 eller. I dagligtale oppgis som regel bare nevneren i brøken. Vi sier f.eks. «blender 2,8» når vi egentlig mener «blender ».
Jo mindre tallet i nevneren er, desto mer lys kan objektivet slippe inn på fokalplanet. Blendertallene er avmerket på objektivets blenderring. Å åpne ett steg på blenderskalaen dobler lysmengden som slippes inn. Man kommer fra et steg i blenderskalaen til det neste ved å multiplisere nevneren med \sqrt 2. Man runder gjerne av til én eller ingen desimaler. Regner vi fra til, ser den vanlige blenderskalaen slik ut:
Fordelen ved å angi lysstyrke som en slik brøk, i stedet for å oppgi diameteren direkte, er at ulike objektiver, med ulik brennvidde, vil slippe inn like mye lys hvis dette tallet er det samme. Så et 28 mm og et 135 mm  objektiv vil slippe inn nøyaktig like mye lys, men diameteren på blenderåpningen vil være 10 mm for det første objektivet og 48 mm for det andre.
Ringen sluttet
Ringen sluttet ble utgitt i 1936, og er Knut Hamsuns siste roman. Boken lever opp til tittelen: Hamsun skriver nok en gang om kjærligheten som påfører den ene parten i et forhold en skjebnesvanger skavank.
Det går en skjebnelinje fra Nagel i Mysterier (1892) til Abel i Ringen sluttet. Vi møter en resignert mann, som etterhvert slutter å kjempe, fremdeles fra et grenseland, fremdeles et unntaksmenneske, men han har lagt ned alle humbugtriksene og sjarlataneriet.
I Ringen sluttet vender Knut Hamsun tilbake til sitt forfatterskaps utgangspunkt, det gåtefulle menneskesinnet. Selv beskrev Hamsun den slik i Gyldendals julekatalog: «Ringen sluttet er både som fantasi og tanke det beste jeg har gjort. Jeg tror nok leseren kan gå ut fra at jeg har litt skjønn på det.»
Eärendur
Eärendur er navnet på flere fiktive personer fra J.R.R. Tolkiens univers:
Steven Patrick Morrissey
Historie
The Smiths blir sett på som et av de viktigste bandene i 1980-årenes post-punk-æra. Morrisseys lyriske komposisjoner blandet med gitarist Johnny Marrs musikk solgte mange album. Bandet gjorde suksess i Storbritannia, Irland og Australia og ble et kultband i USA, hvor de ble spilt mye på såkalt collegeradio. Bandet ble oppløst på grunn av en konflikt mellom Morrissey og Marr.
Etter bruddet ga Morrissey ut en del suksessfulle soloalbum. Han ble i 1990-årene anklaget for rasisme, på bakgrunn av sanger som «Bengali In Platforms» og «National Front Disco». Dessuten var han ubetenksom med bruken av det britiske flagget under den første gjenforeningskonserten til Madness i Finsbury Park. Et førstesideoppslag i musikkavisa NME førte til at han nektet å snakke med bladet på mange år.
Morrissey led lenge av at han ble sett på som en outsider i musikkindustrien, fordi han var uinteressert i kompromisser og plateselskapers markedsføringsprinsipper. Selv med en stor fanskare hadde albumene hans fra 1996 og utover problemer med å nå det store publikum, og mellom 1999 og 2003 hadde han ikke platekontrakt.
Comeback
Etter å vært ute av rampelyset i flere år, spilte Morrissey inn et nytt album, som ble sluppet på Attack Records (en underlabel av Sanctuary Records). Attack Records var et gammelt reggae-plateselskap fra 1970-årene, som ble gitt til Morrissey som en del av den nye platekontrakten. Det nye albumet fikk tittelen You Are the Quarry og ble sluppet 17. mai 2004. Albumet ble mottatt med gode kritikker. Singelen «Irish Blood, English Heart» kom på tredjeplass på den britiske singellista, noe som er den høyeste plasseringen i karrieren hans som soloartist og vokalist i The Smiths. Med utgivelsen av singelen «I Have Forgiven Jesus» i desember 2004 ble Morrissey den eneste artisten som fikk fire låter inn på den britiske singellista det året.
3. april 2006 ble albumet Ringleader of the Tormentors sluppet. Plata fikk gode kritikker og debuterte på 2.-plass på VG-lista. Tre år senere kom hans foreløpig siste album Years of Refusal.
Morrissey er selverklært dyrevernaktivist og en prinsippfast vegetarianer, noe som bl.a. har gitt utslag i at han med The Smiths gav ut albumet Meat is Murder og som soloartist boikotter å spille i Canada som en protest mot landets årlige selfangst.
Magli Elster
Magli Elster (født 21. november 1912 i Kristiania, død 11. mai 1993 i Oslo) var en norsk lyriker, oversetter og litteraturkritiker. Magli Elster var utdannet psykoanalytiker.
Liv og virke
Magli Elster ville som sin far Ola Raknes bli psykoanalytiker, og hun gikk i læreanalyse hos Otto Fenichel slik også Ola Raknes hadde gjort. Temperament og mangel på tålmodighet var hennes egen begrunnelse for at det ikke ble den veien hun skulle gå. Å bli lyriker var aldri noe hun bestemte seg for. Slik «ble det bare». Elster debuterte i 1952 med samlingen Trikken går i engen, og gjennombruddet kom med de glødende kjærlighetsdiktene i den neste boka, Med hilsen fra natten. Hennes tidlige arbeider ble da de utkom karakterisert som modernistiske.
En samling av hennes kjærlighetsdikt ble utgitt av Gyldendal til åttiårsdagen hennes i 1992. I tillegg til sine fem utgitte diktsamlinger, skrev Magli Elster også en rekke bestillingsdikt og prologer.
Det er kjærlighetsdiktene som går igjen i Elsters diktning. Hun skrev ofte i en lekende og munter tone. Et av de meste kjente diktene hennes er «Erklæring» som handler om ei jente som kunne hinke til Drammen i forelskelsens rus. God lyrikk kan for en som har følt kaos i seg fungere som en religionserstatning, sa Elster i et portrettintervju da hun fylte 60 år. «Det som er utenfor mennesket og naturen, er totalt uinteressant for meg,» mente hun.
Magli Elster arbeidet ved siden av sin diktergjerning både som litteraturkritiker i Arbeiderbladet og som oversetter av et femtitall bøker. Hun var i perioden 1960–1970 formann i Norsk Litteraturkritikerlag.
Som bokanmelder var det også viktig for henne å formidle det menneskesyn hun sterkt bekjente seg til, sosialismen. Hun ga uttrykk for at dersom noen skulle mene om en av hennes anmeldelser at den ikke var skrevet av en sosialist, så hun på den som mislykket. I sosialismen så hun kampen for det enkelte individs menneskerett. I 1986 fikk hun sammen med sin mann Fritt Ord-prisen «for deres fantasirike og meningsfulle bruk av det frie ord i poesi og prosa og for deres brennende engasjement for verdens flyktninger».
Magli Elster, hennes mann Torolf og sønnen Jon var flyktninger i Sverige under andre verdenskrig.
Familie
Hun var datter av lyrikeren Aslaug Vaa og psykologen og filologen Ola Raknes, og søster av billedhoggeren Anne Raknes. Hun var gift med forfatter og kringkastingssjef Torolf Elster.
Inhaúma
Inhaúma er en kommune i delstaten Minas Gerais i sørøstregionen av Brasil.
Joe Strummer
John Graham Mellor (født 21. august 1952 i Ankara, død 22. desember 2002), var en britisk musiker. Han er mest kjent fra punkgruppa The Clash, der han var en av grunnleggerne, gitarist, låtskriver og sanger. Før han kom til The Clash, spilte Strummer i forskjellige band, bl.a. The Vultures og The 101'ers. Navnet Strummer tok han fordi han aldri kunne spille fingerspill på gitaren.
Strummers største suksess etter The Clash var med Joe Strummer & The Mescaleros. Joe Strummer sang duett sammen med Johnny Cash på sangen Redemption Song (Bob Marley). Denne finnes på CD boksen Johnny Cash Unearthed fra 2003.
Han døde i sitt eget hjem 22. desember, 2002 etter et hjerteinfarkt. Hans plutselige død, som var et resultat av en medfødt hjertelidelse, sjokkerte en hel generasjon fans som han har vært en inspirasjonskilde til. En dvd-dokumentar kalt The Future Is Unwritten kom ut i 2007. Her intervjues bl.a. Bono, Martin Scorsese, John Cusack og tidligere medlemmer av The Clash.
Maurslukerfamilien
Maurslukerfamilien (Myrmecophagidae) er en liten familie som består av kun tre nålevende arter. Familien inngår som én av to familier i delgruppen maurslukere (Vermilingua) i ordenen Pilosa, som består av gomlere (Xenarthra).
Såkalt sosiale insekter, i prinsippet maur og termitter, utgjør den mest betydningsfulle delen av kostholdet, men artene sper også på kosten med blant annet fugleegg og insektlarver, trolig også krypdyregg. Én av artene er av naturlige fysiske årsaker utelukkende terrestrisk, men de to andre er trelevende mesteparten av tiden.
Fylogeni
Fylogeni etter Delsuc et al. (2012).
Eksterne lenker
آكلات النمل Ameisenbären Wóláchííʼ yildeełí fa:مورچه‌خوار 개미핥기 דובי נמלים Hangyászok ഉറുമ്പുതീനി Āzcacoyōtl Anteater Thú ăn kiến
Morgan Nicholls
I 2002 var Nicholls produsent for QueenAdreenas Drink me.
I 2004, som bassist for The Streets, måtte Nicholls steppe inn for Christopher Wolstenholme fra Muse på grunn av Wolstenholmes skade i håndleddet. Dette skjedde under V Festival i England.
I 2006 begynte han for fullt som hjelpemedlem i Muse da han hjalp til under innspillingen av Black Holes and Revelations. Etter dette har Nicholls turnert sammen med Muse som keyboardist/bakgrunnsvokalist på livekonserter.
Mark Williams
Mark Williams er navnet til flere personer:
Fedderingen
Fedderingen er en kommune i kretsen Ditmarsken i delstaten Schleswig-Holstein i Tyskland. Fedderingen ligger i Eiderens amt, og var en del av Hennstedts amt før sammenslåingen den 1. januar 2008.
Lessebo kommune
Lessebo kommune er en kommune i Kronobergs län i landskapet Småland i Sverige. Kommunens administrasjonssenter ligger i Lessebo.
Tettsteder
Lessebo kommune har fire tettsteder. I tabellen oppgis antall innbyggere per 31. desember 2010.
Vauxhall Bridge
Vauxhall Bridge er en buet stålbro for biltrafikk og fotgjengere over Themsen i nordvest–sørøst retning, mellom Lambeth Bridge og Grosvenor Bridge i sentrale London.
På den nordlige bredd er Westminster, med galleriet Tate Britain og skyskraperen Millbank Tower i nordøst, og Pimlico og Pimlico undergrunnsstasjon i nord og øst. På broens sydlige side, ved veikrysset Vauxhall Cross, er Vauxhall stasjon og hovedkvarteret til Secret Intelligence Service (MI6) i sydøst, Kennington i øst, Vauxhall i sydøst og Nine Elms i sydvest.
Den nåværende Vauxhall Bridge ble tegnet av sivilingeniøren Alexander Binnie, og senere modifisert av Maurice Fitzmaurice, for å erstatte en tidligere støpejernsbro. Broen ble fullført i 1906 og innviet 26. mai av Georg, prins av Wales. Den var den første til å bære trikk over Themsen.
Broen er rundt 25 m bred og 250 m lang og har fem stålhvelvinger sittende på granittpilarer. Broens mest slående særpreg er en rekke bronsefigurer på brofestene.
Rengali-demningen
Rengali-demningen er en demning med et vannkraftverk i Brahmani-elva, i delstaten Orissa i det østlige India. Anlegget er plassert 80 km fra Angul. Nedlagsfeltet er på 25 250 km². Demningen er 1 040 meter lang og 70,5 meter høy – og er en gravitasjonsdam i betong.
Vauxhall Bridge
Den forrige broen på dette stedet hadde navnet Regent's Bridge og var avgiftsbelagt. Den var tegnet av James Walker og åpnet i 1816. Forhistorien var innviklet, med minst tre plantegninger forkastet, to av John Rennie – først en stenbro med syv brospenn, deretter en støpejernsbro med 11 spenn – og én av Samuel Bentham. Da broen endelig ble fullført, med ni brospenn, var det den første jernbroen over Themsen i London.
Rengali-demningen
Installert effekt er 250 MW, fordelt på 5 x 50 MW. Kraftanlegget ble påbegynt i 1973 og stod ferdig i 1980. Utbygger er Orissa Hydro Power Co.
Rekruttering
Rekruttering betyr å skape tilgang, tilvekst eller fornyelse i en organisasjon eller en virksomhet. Formålet kan være å øke antallet soldater (hos nasjoner, gerilja- eller paramilitære styrker), eller å søke frem det man til enhver tid anser som kvalifisert arbeidskraft påfulgt av en eller flere ansettelser til en arbeidsplass, eller øke innbyggertallet i et landområde (som da Amerika rekrutterte sin befolkning fra Europa). Kriteriene for rekruttering er gjerne først og fremst utdanningsbakgrunn og arbeidserfaring, men eksempelvis alder, kjønn og bosted kan "under ellers like forhold" spille inn på avgjørelser om hvem man skal velge.
En del rekruttering av kandidater til stillinger i næringslivet foregår gjennom annonsering av ledige stillinger i media. For enkelte stillingskategorier er bruk av eksterne spesialister innen kandidatsøk og utvelgelse vanlig i prosessen med å finne kvalifiserte kandidater til en stilling.
Norges militærvesen
En rekrutt er en tittel i Forsvaret som innehas av «ferske» vernepliktige soldater. Soldatene har status som rekrutt i rekruttperioden (rekruttskolen), som er de 1–3 første månedene av førstegangstjenesten. I rekruttperioden blir de kommende menige opplært i generelle militære disipliner, som bl.a. teltoppsett, skyting, sluttet orden og stridsteknikk. Når rekruttperioden er ferdig, blir soldatene satt i de stillingene de skal tjenestegjøre i resten av førstegangstjenesten (eller befalsskolen for de som går der).
Atonal musikk
Atonal musikk er en samlebetegnelse på musikk som ikke er tonal, dvs. musikk som ikke gir en klar følelse av grunntone eller toneart. En slik følelse er delvis subjektivt og kulturelt betinget. Begrepet atonal musikk blir ofte brukt om tolvtonemusikk, men det er riktigere å si at tolvtonemusikken er en del det som kalles atonal musikk. Begge forsøker å unngå grunntonefølelse, men forskjellen er at i tolvtonemusikk så fungerer en rekke av tolv toner som strukturerende prinsipp (se artikkel om rekketeknikk). Atonal musikk trenger ikke å ha en slik rekke som utgangspunkt. Arnold Schönberg la grunnlaget for atonal musikk. Norges mest kjente atonalist er Fartein Valen.
Ekspresjonisme i musikk
Atonal musikk er mye brukt innen ekspresjonismen.
Østensjø terrasse (Oslo)
Østensjø terrasse (1–19, 2–20) er en vei i bydel Østensjø i Oslo. Den går som blindvei nordover fra Østensjøveien.
Veien fikk navn i 1933 etter Østensjø gård. Den har villabebyggelse. Veien utgjør en del av en eldre veitrasé som er fredet.
Fri Flyt (musikkgruppe)
Fri Flyt (etablert 1993, nedlagt 2001) var en norsk folkemusikkgruppe, bestående av Gabriel Fliflet og Ole Hamre perkusjon, samt danske Peter Bastian klarinett, Oluf Dimitri Røe fiolin, Olav Tveitane bass og joikeren Ingor Ánte Áilo Gaup. De ga ut Flyr fritt (Etnisk musikklubb, 2001) med variert musikk fra Balkan og annet.
Ipaba
Ipaba er en kommune i delstaten Minas Gerais i sørøstregionen av Brasil.
Andrés Nocioni
Andrés Marcelo Nocioni (født 30. november 1979 i Santa Fe er en argentinsk basketballspiller som spiller i den amerikanske NBA-ligaen for laget Philadelphia 76ers og for det argentinske basketballandslaget.
Historie
Tidligere var Nocioni en forholdsvis ukjent basketballspiller, men i 2005 fikk han vist sitt enorme potensial. Han spilte seg inn i NBA og viste sine ferdigheter som skytter og en overraskende god forsvarsspiller. Nocioni har i ettertid utviklet seg til en solid dunker i serien.
Han spilte for det argentinske landslaget som tok gull under OL 2004 i Athen, blant annet etter å ha slått ut USA i semifinalen.
Etter 2009/10-sesongen var Nocioni involvert i et bytte som sendte både han og Spencer Hawes til Philadelphia 76ers fra Sacramento Kings mot Samuel Dalembert.
Inimutaba
Inimutaba er en kommune i delstaten Minas Gerais i sørøstregionen av Brasil.
Flagg
Flagg er (som regel) et tøystykke med en farge- og mønsterkombinasjon som gir en bestemt mening. Flagg brukes særlig som symbol for en nasjon eller geografisk region, men kan også brukes av organisasjoner, selskaper og andre grupperinger med behov for å markere seg, enten det gjelder FN, Røde Kors, skipsrederier eller politiske bevegelser. Flagg kan dessuten anvendes til direkte visuell signalisering, for eksempel til semaforering og merking av tilstanden ombord i et skip, eller til å informere båttrafikk om pågående dykking under vann. Flagg ble opprinnelig brukt som lagmerker og felttegn i krig i form av bannere og faner.
Historie
Den romerske legionen brukte opprinnelig symboler og ikke flagg. Symbolene ble plassert på ei stang, og ble holdt opp under kampene. En militærenhet fra Dacia hadde imidlertid en drage som symbol, og denne hang løst og blafra i vinden. Legionene kopierte dette, og etter hvert brukte alle det som man i dag kjenner som flagg.
I middelalderen ble flagg brukt hovedsakelig i kamper for å identifisere lederne: i Europa var det ridderne; i Japan, samuraiene; og i Kina, generalene.
Fra og med 1500-tallet har det vært vanlig (og seinere også påbudt) at skip bærer flagg som viser nasjonaliteten. Disse flagg ble etter hvert til dagens nasjonalflagg og maritime flagg. Flagg ble også den vanligste kommunikasjonsmetoden til havs, noe som resulterte i flere systemer for signalisering med flagg.
Da de europeiske ridderne ble erstatta av sentraliserte hærer, begynte man å bruke flagg til å identifisere også individuelle militærenheter. Flagg ble objekter som ble erobret og forsvart. Det ble etter hvert altfor farlig å bære disse flagga, og fra og med første verdenskrig ble de ikke lenger brukt på slagmarka, kun i seremonier og lignende.
Flaggtyper
Lista viser et utvalg vanlige flaggtyper.
Flaggstørrelser
I Forsvaret i Norge eksisterer tre forskjellige definisjoner på flaggstørrelser, de to første avhengig av værforhold, den tredje av anledningen det skal flagges ved:
Dagligflagg
Dagligflagg er en flaggdefinisjon brukt i blant annet Forsvaret på en flaggstørrelse som benyttes til daglig flagging. Alminnelig antatt forhold er at flaggets lengde skal tilsvare ⅓ av flaggstangens høyde. Denne definisjonen anses også som rett flaggstørrelse for privat flagging i henhold til god flaggskikk, mens vimpler kan være noe lengre. Se tabellen under for eksempelstørrelser på dagligflagg. En tommelfingerregel er at ⅓ av flaggstangen skal range over husets møne. Til hytter på fjellet passer ofte stenger rundt 8–9 meter, mens stenger til hus ofte er 12, 14 eller 16 meter.
Stormflagg
Stormflagg er en flaggdefinisjon brukt i blant annet Forsvaret på en flaggstørrelse som benyttes ved sterk vind. Alminnelig antatt forhold er at flaggets lengde skal tilsvare ⅕ av flaggstangens høyde. Stormflagg anbefales ved vindstyrke over laber bris (7–9 m/s).
Festflagg
Festflagg er en flaggdefinisjon brukt i blant annet Forsvaret på en flaggstørrelse som benyttes ved høytidelige anledninger. Alminnelig antatt forhold er at flaggets lengde skal tilsvare ½ av flaggstangens høyde.
Flagg i Norge
Flagg som blir heist på norske offentlige bygninger
717 skvadron
717 skvadron var en avdeling i Luftforsvaret stasjonert på Gardermoen flystasjon, underlagt 134 Luftving.
Den operative avdelingen var oppsatt med to fly av typen DA-20 Jet Falcon som utførte elektronisk krigføring (EK) og EK-trening. Avdelingen disponerte en viktig kapasitet for NATO, spesielt innen geolokalisering av tidssensitive mål.
Historikk
Skvadronen oppsto som 1. Fotorekognoseringsving på Gardermoen i 1949, med tre Supermarine Spitfire PR XI. Etter en kort periode som deaktivert i 1954, gjenoppstod vingen på Sola underlagt 338 skvadron. Den var da utstyrt med Republic F-84E, som var ombygd for fotorekognosering. Like etter fulgte flytting til 334 skvadron og navnebytte til 717 Fotorekognoseringsving.
I 1956 gikk vingen over til RF-84F-fly, og fikk samtidig status som skvadron. I 1961 ble Rygge ny base for skvadronen, og i 1969 ble RF-5A innført som ny flytype. Skvadronen ble nedlagt i august 1979.
I 1995 ble Luftforsvarets tre Dassault DA-20 Falcon-fly skilt ut fra 335 skvadron. Der hadde flyene operert i skvadronens B-flight. På Rygge havnet de i den gjenopprettede 717 skvadron, som til å begynne med gikk under navnet FEKS/717 skvadron.
Skvadronen var tidligere underlagt 137 Luftving på Rygge flystasjon, fra sommeren 2014 ble den underlagt 135 Luftving.
Nedleggelse
Kapasiteten innen elektronisk krigføring blir videreført med P-8 Poseidon og F-35.
Første punerkrig
Den første punerkrigen ble utkjempet mellom Karthago og den romerske republikk fra 264 til 241 f.Kr. Den var den første av tre betydelige kriger mellom de to maktene om herredømmet i Middelhavet. Etter 23 år med kamper stod Roma igjen som seierherre og påla Karthago tunge fredsvilkår. Konflikten ble kalt «punerkrigene» på grunn av romernes navn for karthagenerne, punici (latin for lilla), som kom fra phoenici på grunn av deres fønikiske opphav.
Bakgrunn
I midten av det 200-tallet f.Kr. vokste Romas makt. Etter århundrer med interne opprør og uroligheter var Den italienske halvøya tett sikret i romerske hender. Alle fiender, som den latinske liga eller samnittene (Samnitterkrigene), var nedkjempet og invasjonen til Pyrrhos av Epirus var slått tilbake. Romerne hadde en enorm tro på sitt eget politiske system og militærvesen. På den andre siden av Tyrrenhavet og Siciliastredet, var Karthago allerede en etablert maritim og kommersiell stormakt og kontrollerte de fleste handelsruter i Middelhavet. Byen var opprinnelig en fønikisk koloni og var blitt sentrum i et vidt handelsimperium som strakte seg langs Nord-Afrikas kyst så langt som til Iberia.
Hedmarktoppen folkehøyskole
Hedmarktoppen folkehøyskole er en kristen folkehøgskole bygd i 1970, eid av Pinsebevegelsen i Norge. Skolen ligger på Hedmarktoppen ved Hamar.
Første punerkrig
Bakgrunn
Mamertinene, en gruppe italienske leiesoldater, okkuperte i 288 f.Kr. byen Messana på den nordøstlige tuppen av Sicilia. De drepte alle menn i byen og tok kvinnene som sine koner. Fra denne basen herjet de landbruksområdene og ble et problem for den uavhengige byen Syrakus. Da Hiero II kom til makten i 265 f.Kr., bestemte han seg for å ta et endelig oppgjør med mamertinene og innledet en beleiring av Messana. Mamertinene ba så om hjelp samtidig fra både Roma og Karthago. Til å begynne med ønsket ikke romerne å hjelpe soldatene som hadde urettmessig stjålet byen fra dens rettmessige eiere. Videre hadde Roma nylig måttet ta seg av leiesoldater etter nederlaget til Pyrrhos av Epirum (Rhegium, 271) og var antagelig nølende med å hjelpe denne fraksjonen nå. Derfor var Karthago den første byen som svarte på bønnen og sendte tropper til området. Roma svarte med å gå i allianse med mamertinene, antagelig fordi de ikke ønsket å se at karthagenernes makt skulle spres videre over Sicilia og komme for nær Italia. Romerske tropper ble sendt til Sicilia og tvang et nølende Syrakus til å slutte seg til alliansen. Dette var første gang en romersk armé var i aksjon utenfor Italia. Snart var de eneste partene i konflikten Roma og Karthago, og konflikten eskalerte til en kamp om Sicilia.
Hedmarktoppen folkehøyskole
Skolen
Skolens visjoner vektlegger seg på «å tenne, trene og sende!» Skolen ønsker også å vekke et engasjement for «arbeid i Guds rike», for menneskene rundt seg, og for at den enkelte elev skal vokse og modnes til alle livets utfordringer. Skolen har 130 elevplasser, og har siden oppstarten i 1970 hatt mellom 90 og 130 elever hvert år. Skolen har 15 ansatte, og rektoren er Geir Byberg.
Første punerkrig
Krigen på land
Ettersom Sicilia var en kupert øy med geografiske hindringer og et terreng hvor kommunikasjonslinjer er vanskelige å opprettholde, spilte krigen på land en sekundær rolle i den første puniske krig. Landoperasjoner var for det meste begrenset til angrep i små skala og trefninger mellom arméene, nesten uten oppstilte slag. Beleiringer og landblokader var de vanligste operasjonene for den regulære arméen. Hovedobjektivene for blokade var de viktige marinehavnene, siden ingen av de stridende partene var basert på Sicilia og begge trengte jevnlige forsyninger av forsterkninger og kommunikasjon med fastlandet.
Hedmarktoppen folkehøyskole
Fagtilbud
Skolen tilbyr følgende faglinjer: X-sport, musikk, idrett og villmark, kreativ barista/foto, dans, flyt, disippeltrening sport/musikk og lederlinjen foruten fellesfagene, som består av "Aktuelt", kirkekaffe og kor.
Første punerkrig
Krigen på land
Til tross for disse generelle forholdene, ble to felttog til lands i stor skala utkjempet under den første punerkrigen. I 262 f.Kr. beleiret romerne byen Agrigentum, en operasjon som involverte begge konsulenes arméer, totalt fire romerske legioner og tok flere måneder å gjennomføre. Garnisonen i Agrigentum klarte å tilkalle forsterkninger og en karthagensk unnsetningsstyrke ledet av Hanno kom til. Da forsyningene fra Syrakus ble kuttet, fant romerne seg også beleiret og bygget en ringvoll. Etter noen trefninger, ble slaget om Agrigentum utkjempet og vunnet av Roma, byen falt.
Hedmarktoppen folkehøyskole
Fagtilbud
De fleste lørdager har skolen temadager som består av foredrag, eller av og til aktiviteter.
Første punerkrig
Krigen på land
Inspirert av denne seieren forsøkte Roma (256/255 f.Kr.) et nytt felttog i stor skala på land. Denne gangen ble resultatet et annet. Etter flere sjøslag gikk Roma for en rask avslutning av krigen og forsøkte å invadere karthagenske kolonier i Afrika for å tvinge fienden til å akseptere Romas betingelser. En stor flåte ble bygget, både til å transportere hæren og dens utstyr og krigsskip til beskyttelse. Karthago forsøkte å intervenere, men ble beseiret i slaget ved Kapp Ecnomus. Den romerske arméen ledet av Marcus Atilius Regulus gikk i land i Afrika og startet med å herje de karthagenske landbruksområdene. I begynnelsen seiret Regulus. Han vant slaget ved Adys og tvang Karthago til å be om fred. Betingelsene han stilte var imidlertid så harde at forhandlingene brøt sammen. Karthagenerne hyret inn en spartansk leiesoldat, Xanthippos, og ga ham oppgaven med å reorganisere hæren. Xanthippos klarte å avskjære den romerske hæren fra sin base ved å reetablere et karthagensk overtak til sjøs og beseiret og fanget deretter Regulus i slaget ved Tunis.
Hedmarktoppen folkehøyskole
Fagtilbud
Skolen tilbyr også valgfag. Da er det mulighet for undervisning i forskjellige temaer, som klatring, dans, jegerprøven, volleyball, kreative kurs og matlaging.
Første punerkrig
Krigen på land
Mot slutten av konflikten (249 f.Kr.) sendte Karthago general Hamilcar Barca, far til Hannibal, til Sicilia. Hamilcar klarte å få kontroll over det meste av innlandet på Sicilia. Romerne utnevnte i desperasjon en diktator for å ordne situasjonen. Men karthagenernes suksess på Sicilia var sekundær til fremgangen i krigen til sjøs. Hamilcar forble ubeseiret på Sicilia, men dette var irrelevant etter at den romerske marinen seiret i Slaget ved Aegatesøyene i 241 f.Kr.
Hedmarktoppen folkehøyskole
Fritidstilbud og utlandsturer
Hedmarktoppen folkehøyskole har et omfattende fritidstilbud, med idrettaktiviteter, biljard, bordtennis, musikk, musikk, tur- og trimløyper, eget styrketreningsrom, cellegrupper, ungdomsopplegg i Hamar, Internett, ishockey i Nordlyshallen, med mer.
Skolen tilbyr en 3 – 4 ukers studietur til klassens valgte reisemål, for så å møte resten av skolen i Hawaii for fellesopplegg i 7 – 10 dager.
Første punerkrig
Krigen til sjøs
I begynnelsen av krigen hadde Roma praktisk talt ingen erfaring med sjøkrig, mens Karthago hadde en lang marin historie takket være sin sjøbaserte handel. Men republikken så snart hvor viktig kontroll over Middelhavet ville være for utfallet av konflikten.
Den første store flåten ble bygget etter seieren i Agrigentum i 261 f.Kr. Siden Roma manglet sjøteknologi ble utformingen av krigsskipene kopiert direkte fra erobrede karthagenske triremer og quinqueremer. Kanskje for å kompensere for sin manglende erfaring, utrustet romerne sine nye skip med et spesielt bordingsutstyr, corvus. Det nye våpenets effektivitet ble først vist i det store slaget ved Kapp Ecnomus. Corvusen tvang Karthago til å revidere sin sjømilitære taktikk, og siden dette var vanskelig for byen, hadde Roma overtaket til sjøs. Senere, ettersom romernes erfaring med sjøkrig steg, ble corvusen fjernet på grunn av sin negative effekt på krigsskipenes seilbarhet.
Ipanema (Minas Gerais)
Ipanema er en kommune i delstaten Minas Gerais i sørøstregionen av Brasil.
Første punerkrig
Krigen til sjøs
Til tross for de romerske seirene til sjøs, var det republikken som tapte flest skip og besetninger under krigen, mye på grunn av storm. Ved minst to anledninger (255 og 253 f.Kr.) ble hele flåter ødelagt i dårlig vær. Vekten av corvusen på skipene var hovedårsaken til disse katastrofene. Mot slutten av krigen hersket Karthago til sjøs, da Roma ikke var villig til å finansiere enda en ekspedisjonsflåte. Romerne bygget riktignok en ny flåte betalt gjennom donasjoner fra velstående borgere. Den første punerkrigen ble avgjort i sjøslaget ved Aegatesøyene (10. mars 241 f.Kr.), hvor den nye romerske flåten under konsul Gaius Lutatius Catulus vant. Karthago mistet nesten hele sin flåte og var ikke i stand til å finansiere en ny eller å finne mannskap til nye besetninger. Uten flåte var Hamilcar Barca avskåret fra Karthago og tvunget til å overgi seg.
Etterspill
Roma vant den første punerkrigen etter 23 år med konflikt og overtok til slutt Karthagos rolle som den dominerende sjømakten i Middelhavet. I krigens etterspill, var begge stater finansielt og demografisk utmattet. For å bestemme de endelige grensene i territoriene, trakk de det som de regnet som en rett linje over Middelhavet. Hispania, Korsika, Sardinia og Afrika forble karthagensk. Alt som var nord for denne linjen ble gitt til Roma. Romas seier hadde hovedsakelig grunnlag i deres uvilje til å innrømme nederlag og ved at de kun ville akseptere total seier. Videre var republikkens evne til å trekke til seg private investeringer i krigen ved å spille på borgernes patriotisme for å finansiere skip og besetninger en av krigens avgjørende faktorer, delvis i motsetning til de karthagenske adelsmennene som ikke ville risikere sine formuer for felles goder. Slutten av krigen resulterte også i den offisielle fødselen til Romas marine, som drev videre ekspansjonen av det romerske imperiet.
Tap
Det er alltid vanskelig å fastslå antall i en krig, særlig på grunn av at beregninger må gjøres på grunnlag av historiske kilder (i dette tilfelle stort sett beretninger som så på konflikten fra romernes ståsted). Men med dette i tankene kan man anta disse tapene (unntatt tap i krigen på land):
Konklusjonen er, selv om den er usikker, at tapene var store på begge sider. Historikeren Polybius kommenterte at denne krigen var den mest destruktive til da i militærhistorien, inkludert slagene til Aleksander den store. Ved å se på data fra den romerske census i det 3. århundre f.Kr. noterte Adrian Goldsworthy seg at under konflikten mistet Roma rundt 50 000 innbyggere. Dette ekskluderer støttetropper og alle andre menn i hæren uten borgerstatus som kunne være utenfor tellingen.
Fredsbetingelsene
Fredsbetingelsene som romerne satte opp var særlig harde for Karthago som ikke var i posisjon til å forhandle. De var:
Flere klausuler bestemte at de allierte på hver side ikke skulle bli angrepet av hverandre. Ingen angrep skulle gjøres av partene på den andres allierte og begge sider hadde forbud mot å samle tropper innen territoriet til den andre. Dette hindret karthagenernes tilgang til romerske leiesoldater.
Politiske resultat
I tiden etter krigen hadde Karthago praktisk talt ingen midler og kunne ikke en gang betale soldatene i de oppløste arméene. Dette førte til en intern konflikt, leiesoldatenes krig, vunnet etter en hard kamp av Hamilcar Barca. Kanskje var det mest umiddelbare politiske resultatet av krigen Karthagos nedgang som stormakt til sjøs. Betingelsene som ble underskrevet i fredsavtalen forverret Karthagos økonomiske situasjon og hindret gjenreisningen av byen. Begrensningene pålagt byen av romerne belastet byens finanser ytterligere og tvang Karthago til å se mot andre innflytelsesområder for å skaffe penger til å betale Roma. En økende aggressiv karthagensk okkupasjon av koloniene i Hispania var resultatet, og dette førte til slutt til den andre punerkrig. En interessant sammenligning kan trukkes til politikken til Tyskland etter nederlaget i første verdenskrig og Versaillestraktaten som førte til andre verdenskrig.
For Roma markerte slutten på den første punerkrigen starten på ekspansjonen utenfor den italiske halvøya. Sicilia ble den første romerske provinsen Sicilia, styrt av en tidligere praetor, i stedet for å være en alliert. Sicilia ble viktig for Roma som kilde for korn. Sardinia og Korsika skulle bli lagt til i 238 f.Kr.
Andúril
Andúril er navnet på et sverd i Tolkiens univers, smidd av bruddstykkene etter det legendariske sverdet Narsil, som var Elendils sverd. Bruddstykkene blir oppbevart av Isildurs arvinger, helt til de blir smidd sammen igjen i Kløvendal under ringkrigen til Andúril (Quenya: Vestens flamme). Sverdet blir brukt av Aragorn, som er Isildurs arving, i krigen mot Sauron.
Anduril Andúril
Trond Buland
Trond Hallgeir Buland (født 12. april 1958 i Selbu) er en norsk samfunnsforsker, Dr.polit. i sosiologi og forfatter.
Eärendur (tredje tideverv)
Eärendur er en fiktiv figur fra J.R.R. Tolkiens litterære verden. Han var den tiende og siste konge av Arnor før det ble delt.
Trond Buland
Han er bosatt i Trondheim og arbeider som forsker ved Norges teknisk-naturvitenskapelige universitets Skole- og læringsforskning, som er en del av Program for lærerutdanning. Hovedfag i sosiologi tok han i 1985 ved Universitetet i Trondheim med hovedoppgaven Fascisme på norsk: Nasjonal samling og «det moderne», og i 1996 tok han doktorgraden ved NTNU på avhandlingen Den store planen: Norges satsing på informasjonsteknologi 1987–90. Har de siste årene i hovedsak drevet forskning rundt skole- og læringsspørsmål, blant annet med fokus på frafall i videregående skole og skolens rådgivningstjeneste.
Eärendur (tredje tideverv)
Han ble født i år 640 det tredje tidevervet og overtok Arnors trone i året 777 etter at hans far, kong Elendur, døde. Eärendur hadde tre sønner, og da Eärendur døde i året 861 ble det strid om hvem som skulle arvet tronen, ettersom alle tre gjorde krav på den. For å hindre en borgerkrig ble kongeriket Arnor delt i tre mindre riker. Disse rikene fikk navnene Arthedain, Cardolan og Rhudaur. Det var Eärendurs eldste sønn og rettmessige arving, Amlaith, som ble den første kongen i området Arthedain. Det var ikke før Amlaith sin etterkommer, Aragorn, ble kronet til kong Elessar av Det gjenforente riket at Arnor ble gjenetablert.
Trond Buland
Trond Buland er også forfatter av fantastisk litteratur og har utgitt to novellesamlinger og en roman. Han har vært bidragsyter til novelle-antologiene Siste reis (1983), Asterveg (1989) og Evigskogen (1990), alle utkommet på Bok og Magasinforlaget. I tillegg har han fått publisert en rekke noveller i aviser, magasiner og fanziner.
Adjø solidaritet
Adjø solidaritet er en norsk dramafilm fra 1985 regissert, skrevet og produsert av Svend Wam og Petter Vennerød.
Handling
Handlingen strekker seg over tre generasjonsperspektiver. Sentralt står Atle, en 40 år gammel psykiater og hans jevnaldrende venn, Eigil, som er teaterregissør. De er begge skilt og har barn som ikke bor hos dem. De mimrer om gamle dager og drømmer om å reise til Kina, men utenom det er de gamle idealene glemt og de koser seg med sin velstand og «vellykkethet». Begge sliter for å holde en fasade som hele tiden truer med å sprekke. Under Eigils 40-årslag kommer sannheten fram og aggresjonene slår ut i full blomst. Det ene ordet tar det andre og festen avsluttes i masseslagsmål og rasert festlokale. Etter festen rammes Atle hardt av en tragedie.
Om filmen
Magnus Nikolaisen i nettmagasinet Montages skrev følgende om filmen i 2010: «Vi møter gamle 68′ere som i det fyller 40 år har mektige stillinger et samfunn de selv ville styrte. De sliter med indre tanker og problemer grunnet konflikten mellom deres gamle idealer og deres levesett – har de sviktet idealene og feiget ut eller har de blitt klokere med alderen og innsett at de tok feil og at opprørene var til ingen nytte? I filmen blir de gjenlevende kommunistene kroppsliggjort gjennom pasientene ved mentalsykehusene hvor filmens ene hovedperson er overlege. Samtidig som vi følger ungdommenes kamp mellom fascister og pønkere. Dette er tydelige signaler på hvordan filmen prøver å uttrykke at kampsakene skiftes, men kampene består». Nikolaisen skrev videre at: «Filmens scenografi er fantastisk, den er veldig ekspressiv og kanskje overdrevet, men den gir filmen temperatur, gnist og tydelighet – og det florerer av symbolikk. Filmen er også veldig bra klippet, den makter å holde et rolig, men gradvis økende, tempo som passer utmerket til filmens manus».
Filmen ble påbegynt allerede i 1983. 83 profesjonelle skuespillere medvirker i den. Dette var den første filmen i Skandinavia som brukte digital lydteknikk fra starten av.
I USA ble en klippet versjon lansert som Farewell Illusions.
Filmanmelderne
Aftenpostens Per Haddal kalte den årets Opus og mente den var en av de beste filmene til Wam og Vennerød. Den fikk jevnt over gode kritikker da den ble vist i USA i 1986.
Popularitet og økonomi
Filmen ble en publikumssuksess på norske kinoer. Den spilte inn over en halv millioner kroner de første fem dagene.
Repsimus
Repsimus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Utseende
Middelsstore (ca. 20 millimeter), ovale, blanke og glatte biller. R. manicatus har svart hode, svarte dekkvinger og føtter, mens pronotum og leggene er skarpt røde, mens R. aeneus er skinnende grønnlig eller blålig metallisk. Hannene har ekstremt utviklede bakbein: leggene er tykke og nærmest trekantede, føttene har et fingeraktig utskudd på undersiden og kloleddet og klørne er sterkt forstørrede.
NATO-kallenavn for jagerfly
NATO-kallenavn for jagerfly er en liste for jagerfly med sovjetiske, russiske og kinesiske opprinnelser, listet etter kallenavnet:
Repsimus
Utbredelse
Slekten er utbredt i Australia.
NATO-kallenavn for jagerfly
NATO-kallenavn for jagerfly med sovjetiske, russiske og kinesiske betegnelser, listet etter sovjetiske, russiske eller kinesiske betegnelser:
Ipatinga
Ipatinga er en kommune i delstaten Minas Gerais i sørøstregionen av Brasil.